cyanic-selkie/wikianc huggingface dataset:
বিজয় কুমার বসু
কর্মজীবন
দ্বিতীয় বিশ্বযুদ্ধের শুরুতে জাপানি আক্রমণে পর্যুদস্ত চীনের মানুষের সাহায্য করার জন্য জওহরলাল নেহরু ও সুভাষচন্দ্র বসু'র উদ্যোগে ভারতের জাতীয় কংগ্রেস ১৯৩৮ খ্রিস্টাব্দে প্রচুর ওষুধ নিয়ে ডাঃ মদনমোহন লাল অটলের নেতৃত্বে  পাঁচজন চিকিৎসকের এক মেডিক্যাল টিম চীনে পাঠায়। সেই মেডিক্যাল মিশনের অন্যতম সদস্য ছিলেন ডাঃ বিজয় কুমার বসু এবং এই মিশন উত্তর-চীনে কমিউনিস্ট অধিকৃত ইয়েমেনে অষ্টম চীনা স্থলবাহিনীর সামরিক হাসপাতালের সঙ্গে যুক্ত ছিল।  তাঁদের দীর্ঘ পাঁচ বৎসরের সেবাকার্যের মাঝে ১৯৪২ খ্রিস্টাব্দে ডাঃ কোটনিস  চীনে মারা যান এবং ১৯৪৩ খ্রিস্টাব্দে বিজয় কুমার বসু দেশে ফিরে এসে কমিউনিস্ট পার্টির সর্বক্ষণের কর্মী হন। সাম্যবাদী চিন্তা, সাম্রাজ্যবাদ বিরোধিতা এবং মানবতাবাদী আদর্শে বিশ্বাসী তিনি বাংলার দুর্ভিক্ষ পীড়িত মানুষের ত্রাণের কাজে ঝাঁপিয়ে পড়েন।  পঞ্চাশের দশকে বাংলার এই মন্বন্তরে তার  সেবাকার্য বিশেষভাব স্মরণীয়। অনেক জনকল্যাণমূলক কাজে তিনি নিজেকে যুক্ত করেছিলেন।  সহযোদ্ধা ডাঃ কোটনিসের আত্মত্যাগকে স্মরণীয় করে ১৯৪৬ খ্রিস্টাব্দে  রাখতে গড়ে তুলেছিলেন সারা  ভারত কোটনিস স্মৃতিরক্ষা কমিটি। এর আগেই ১৯৪৪ খ্রিস্টাব্দে ডাঃ কোটনিসের উপর চলচ্চিত্র প্রস্তুত করতে তিনি খাজা আহমেদ আব্বাস ও ভি  শান্তারামকে সাহায্য করেন। দেশ স্বাধীন হওয়ার পর সংগঠনের কাজে পার্টির নির্দেশে তিনি ত্রিপুরায় যান। ১৯৪৯ খ্রিস্টাব্দে কমিউনিস্ট পার্টি বেআইনি ঘোষিত হলে তিনি আত্মগোপন অবস্থায় পার্টির বিপ্লবী কাজে নৃপেন চক্রবর্তী, দশরথ দেববর্মণ প্রমুখ নেতাদের সঙ্গে যুক্ত থাকেন। পরে ১৯৫২ খ্রিস্টাব্দে সক্রিয় রাজনীতি থেকে সরে আসেন। ১৯৫০ খ্রিস্টাব্দে ভারত-চীন মৈত্রী সমিতি গঠন করেন। ১৯৫৬ খ্রিস্টাব্দে চীনের প্রধানমন্ত্রী চৌ এন-লাই ভারত সফরে এসে মেডিক্যাল মিশনের প্রতিনিধিদের চীনে যাওয়ার আমন্ত্রণ জানান। সেই আমন্ত্রণে সাড়া দিয়ে ১৯৫৭ খ্রিস্টাব্দে ডাঃ বসু চীনে যান। সেই সফর চলাকালীন তার সাইনুসাইটিস অসুখ বেড়ে যায়। চীনের চিকিৎসকেরা তাঁকে আকুপাংচার চিকিৎসায় সুস্থ করে তোলেন। ডাঃ বসু তখন কার্যত বিনা খরচের চিকিৎসা আকুপাংচারের প্রতি আগ্রহ প্রকাশ করেন এবং চিকিৎসা পদ্ধতি আয়ত্ত করেন। ১৯৫৯ খ্রিস্টাব্দে দেশে ফিরে কলকাতায় আকুপাংচার পদ্ধতিতে চিকিৎসা শুরু করেন। কলকাতার চিকিৎসক  এবং পরে সাধারণ মানুষকেও এই চিকিৎসা পদ্ধতির শিক্ষা দেন। মূলতঃ তাঁরই প্রচেষ্টায় পশ্চিমবঙ্গের কিছু সরকারি হাসপাতালে এই পদ্ধতির চিকিৎসা শুরু হয়। ১৯৭৭ খ্রিস্টাব্দে তিনি ভারতে প্রথম আকুপাংচার সমিতি - 'Acupuncture Association of India' গঠন করেন এবং তিনি আমৃত্যু এর প্রতিষ্ঠাতা সভাপতি ছিলেন। তিনি ভারত ও চীন দুই দেশের সম্পর্ক ও বন্ধুত্বের প্রতীক হিসেবে দুই দেশের মানুষের কাছে সম্মানিত ছিলেন। চীনে মেডিক্যাল মিশন নিয়ে তাঁর রচিত গ্রন্থ হল - "কল অফ ইয়েনান স্টোরি অফ দি ইন্ডিয়ান মেডিক্যাল মিশন টু চায়না"
জীবনাবসান
১৯৮৬ খ্রিস্টাব্দের ১২ ই অক্টোবর ডাঃ বিজয় কুমার বসু শেষ নিশ্বাস ত্যাগ করেন। তাঁর ইচ্ছাকে মর্যাদা দিয়ে সেই সময় তাঁর স্ত্রী ইন্দিরা বসু তিন লক্ষ টাকা এবং বসতবাড়ি পশ্চিমবঙ্গ সরকারকে দান করেন। সেটি বর্তমানে আকুপাংচার ইনস্টিটিউট-এর প্রধান কার্যালয়।
আক্কেলপুর এফ.ইউ. মডেল পাইলট উচ্চ বিদ্যালয়
আক্কেলপুর সরকারী এফ ইউ পাইলট উচ্চ বিদ্যালয়, জয়পুরহাট জেলার আক্কেলপুর উপজেলার একমাত্র সরকারি হাইস্কুল।
ইতিহাস
এই বিদ্যালয়টি ১৯৪৮ সালে প্রতিষ্ঠিত হয়। ১৯৪৮ সালে তুলশীগঙ্গা নদীর উত্তর পূর্ব তীরে সোনামুখী ছিল তখন রমরমা বন্দর। সাপ্তাহিক হাট বসতো রোববার, শোনা যায় শনিবার দুপুরের পরপরই হাট লেগে যেতো। বিভিন্ন এলাকার হাটুরেদের আনাগোনায় ভারী হয়ে ওঠতো গঞ্জের বাতাস। বিখ্যাত নদীবন্দর খ্যাত এই সোনামুখীতে ১৯০৪ সালে মাইনর ইংলিশ স্কুল প্রতিষ্ঠা লাভ করে।১৯১৬ সালে সেটি কলকাতা বিশ্ববিদ্যালয়ের স্বীকৃতপ্রাপ্ত হয়ে হাইস্কুলে রুপান্তরিত হয়। তৎকালীন সময়ে বর্তমান জয়পুরহাট জেলার মধ্যে সোনামুখী উচ্চ বিদ্যালয়,কালাই এম,ইউ উচ্চ বিদ্যালয় এবং খঞ্জনপুর উচ্চ বিদ্যালয় ছাড়া অার  কোন স্কুল ছিল না।বর্তমানে আক্কেলপুর বাজার যে স্থানে অবস্থিত অর্থাত সোনামুখী থেকে তুলসীগঙ্গা নদীর দক্ষিণ পশ্চিম পাড়ে আক্কেলপুরে তখন পর্যন্ত কোন বিদ্যালয় ছিল না। কিংবা বিদ্যালয় স্থাপন করার কথাও কেউ ভাবছিল না। ১৯১৯ সালের জানুয়ারী মাসে স্থানীয় মাড়োয়ারী ঘিষা মোর, ভীমরাজ আগরওয়ালা,, মোহনলাল আগরওয়ালা,আক্কেলপুর উপজেলার প্রথম গ্রাজুয়েট পারসন কানপুর গ্রামের  কৃতিসন্তান,পরবর্তীতে খঞ্জনপুর হাইস্কুলের প্রধান শিক্ষক খান সাহেব জসীর উদ্দিন  সাহেব সহ প্রমুখ শিক্ষানবিশ ব্যক্তিবর্গএখানে একটি হাইস্কুল স্থাপনের প্রয়োজনীয়তা অনুভব করেন । কিন্তু স্থানাভাবে তাদের সে চিন্তা কার্যকর হচ্ছিল না।সেসময় বর্তমানে যেখানে আদর্শ ক্লাব অবস্থিত সেখানে স্থানীয় মাড়োয়ারি ব্যাবসায়ীদের একটি ধর্মশালা ছিল। এই ধর্মশালাতে হঠাৎ  একদিন  মাড়োয়ারী ব্যবসায়ীদের সহায়তায় তাদের  আটচালা ঘরে শুরু হয় প্রথম থেকে ষষ্ঠ শ্রেণী পর্যন্ত পাঠদানকার্য।এলাকার লোকজন এটাকে হিন্দু স্কুল বা মাড়োয়ারি স্কুল বলত। কারণ, এতে হিন্দুদের জন্য সংস্কৃত ভাষা এবং হিন্দু ধর্মের রীতিনীতি ও পুরোদমে শিক্ষা দেয়া হতো। এই স্কুলের প্রধান শিক্ষক ছিলেন বাবু সতীশচন্দ্র রায়।এখানেই স্কুল চলতে থাকে। এদিকে এখানে হাই স্কুলপ্রতিষ্ঠা করার  প্রচেষ্টা শুরু হলে তখন অনেকে এর বিরোধীতা করে বলেন যে, নদীর ওপারেই সোনামুখী উচ্চ বিদ্যালয়,যারা পড়বে ওখানে গিয়েই পড়বে। অযথা জায়গা জমি নষ্ঠ করে স্কুল তৈরির কোন প্রয়োজন নেই।এছাড়া সোনামুখী ছিল তখন প্রসিদ্ধ বন্দর।আক্কেলপুরে তখন এক রেলস্টেশন ছাড়া কিছু ছিল না।একটা হাট ছিল যেটা বসতো বর্তমান থানা ভবনের পুর্বে  বর্তমান মন্তাজ সরদারের বাড়ির কাছে।আক্কেলপুর এর মাড়োয়ারী ব্যবসায়ীরা  ও তখন সোনামুখীতে থাকতেন।এভাবে বিদ্যালয় স্থাপনে কালক্ষেপণ হতে থাকে।১৯৪৮ সালে বর্তমান স্থানে হাই স্কুল গঠন করা হয়। উক্ত স্থানে বিদ্যালয়ের জন্য জমি দান করেন আক্কেলপুর উপজেলার রুকিন্দীপুর ইউনিয়নের পশ্চিম আওয়ালগাড়ী(কুলাপাড়া)গ্রামের  বাসিন্দা এবং অত্র এলাকার তৎকলীন সময়ের  বিশিষ্ট পাট ব্যাবসায়ী জনাব ফজর উদ্দীন। তিনি তার ব্যাবসার মাধ্যমে প্রচুর অর্থবিত্তের মালিক হোন।কেউ যখন বিদ্যালয় স্থাপনের জন্য জমি দাতা খুজে পাচ্ছিলেন না ঠিক তখনি তিনি এগিয়ে আসেন। বিদ্যালয় প্রতিষ্ঠার জন্য দান করেন  প্রয়োজনীয় পরিমাণ জমি। আক্কেলপুর এর বিশিষ্ট  রাজনৈতিক ব্যক্তিত্ব জনাব মজিবর রহমান আক্কেলপুরী এই বিদ্যালয় প্রতিষ্ঠার জন্য যথেষ্ট ভুমিকা রাখেন। তাঁরই আহব্বানে এলাকাবাসী বিদ্যালয় নির্মাণে প্রয়োজনীয় অর্থ সাহায্য করেন।জমিদাতার নামে ১৯৪৮ সালে আক্কেলপুর ফজর উদ্দিন পাইলট হাই স্কুল প্রতিস্টা লাভ করে।প্রতিস্টার পর থেকে অত্র এলাকার শিক্ষার প্রসারে আক্কেলপুর এফ ইউ পাইলট হাই স্কুল গুরুত্বপূর্ণ ভূমিকা পালন করছে।
লঞ্চ (দ্ব্যর্থতা নিরসন)
লঞ্চ নামে উইকিপিডিয়া যেসব বিষয় রয়েছে-
হাসান রিশেহ
হাসান রিশেহ (حسان ريشة) রাশিয়ান ফেডারেশনে সিরীয় প্রজাতন্ত্রের রাষ্ট্রদূত।
হামিদুর রহমান (চিত্রশিল্পী)
right|thumb|হামিদুর রহমানের নকশা অনুসারে নির্মিত [[শহীদ মিনার]] হামিদুর রহমান (জন্ম: ১৯২৮-মৃত্যু: নভেম্বর ১৯, ১৯৮৮) ছিলেন বাংলাদেশের প্রখ্যাত চিত্রশিল্পী। তিনিই ভাষা আন্দোলনের স্মৃতিমাখা শহীদ মিনারের নকশা করেন। ১৯৮০ সালে তিনি একুশে পদক লাভ করেন।
জন্ম
১৯২৮ সালে পুরনো ঢাকার ইসলামপুরে হামিদুর রহমান জন্মগ্রহণ করেন। তার পিতা মির্জা ফকির মোহাম্মদ ও মাতা জামিল খাতুন এবং চাচা ঢাকার শেষ বাইশ পঞ্চায়েতের নেতা মির্জা আবদুল কাদের সরদার। তার বড় ভাই আবু নাসের আহমদ ছিলেন পূর্ববঙ্গ চলচ্চিত্র সমিতির ব্যক্তিত্ব, মেজ ভাই নাজির আহমেদ ছিলেন পূর্ববঙ্গের চলচ্চিত্র বিকাশের উদ্যোক্তা, ছোট ভাই সাঈদ আহমদ ছিলেন নাট্যব্যক্তিত্ব ও লেখক।
শিক্ষা
তিনি ঢাকা আর্টস স্কুল (বর্তমান চারুকলা ইন্সটিটিউট) থেকে চিত্রকলার উপর প্রাথমিক শিক্ষা সম্পন্ন করেন ও পরবর্তীকালে উচ্চশিক্ষার জন্য বিদেশ যান। তিনিই প্রথম বাংলাদেশি হিসেবে চিত্রকলার উপরে উচ্চশিক্ষার্থে ইউরোপ যান। প্যারিসের ইকোল দ্যা বোজ আর্টস শিক্ষাগ্রহণ করেন। এরপরে লন্ডনের সেন্ট্রাল স্কুল অব আর্টস অ্যান্ড ডিজাইন থেকে ডিপ্লোমা ডিগ্রী অর্জন করেন তিনি। ১৯৫৬ সালে তিনি দেশে ফিরে আসেন। ১৯৫৮ সালে যুক্তরাষ্ট্রে যান। ১৯৫৯-১৯৬০ পর্যন্ত তিনি পেনসিলভিয়া অ্যাকাডেমি অব ফাইন আর্টস- চিত্রকলা বিষয়ে গবেষণায় নিযুক্ত ছিলেন।
অবদান
হামিদুর রহমানকে শহীদ মিনারের নকশা করার কাজ দেয়ার পর থেকেই তিনি ভাষা আন্দোলনকে কেন্দ্রীয়ভাবে ধারণ করে এমন কোন নকশা করতে চেয়েছিলেন। তিনি অনুভূমিক ও উল্লম্ব আকারের কাঠামোর মাধ্যমে পুরো বাঙালির পরিচয়কে বের করে আনতে চেয়েছিলেন। কেন্দ্রীয় কাঠামোর উভয়দিকে চারটি স্তম্ভের মাধ্যমে একটি একত্রীত স্তম্ভের ভারসাম্য এবং সাদৃশ্য রক্ষা করার ব্যবস্থা করেন। প্রকৃত নকশাতে তিনি স্টেইনড কাচের মধ্যে হাজারো চোখের ন্যায় গঠনও এঁকেছিলেন, যার মধ্য দিয়ে সূর্যালোক এসে সামনের মর্মরখচিত মেঝেকে ভোর থেকে গোধূলী পর্যন্ত আলোকিত করে রাখবে। এর বেসমেন্টে তিনি ১৫০০ বর্গফুটের একটি ফ্রেস্কোর কাজও করতে চেয়েছিলেন।
হামিদুর রহমানের রূপকল্পনা অনুসারে ১৯৬২ সালের ১২ই ফেব্রুয়ারি কিছুটা পরিবর্তিত আকারেই শহীদ মিনারের নির্মাণকাজ আরম্ভ হয়। ১৯৬৩ সালের ২১শে ফেব্রুয়ারি নতুন শহীদ মিনারের উদ্বোধন করা হয়।
খ্যাতনামা শিল্পী নভেরা আহমেদ এই নকশায় হামিদুর রহমানকে সার্বিকভাবে সহযোগীতা করেন। কিন্তু সরকারিভাবে তার নাম না থাকায় শহীদ মিনারের নকশায় হামিদুর রহমানের সাথে তার অবদান বিতকির্ত রয়েছে।
এছাড়াও হামিদুর রহমান বেশকিছু নান্দনিক চিত্রকর্ম অঙ্কন করেন।
মৃত্যু
১৯৮৮ সালের ১৯শে নভেম্বর কানাডার মন্ট্রিলে হামিদুর রহমান মৃত্যুবরণ করেন।
পুরস্কার ও সম্মাননা
১৯৮০ সালে হামিদুর রহমান একুশে পদক লাভ করেন।
শিল্পচর্চায় অবদানের ফলে হামিদুর রহমান দেশে-বিদেশে পুরস্কৃত ও সম্মানিত হয়েছেন। ১৯৭২ সালে মাদার অ্যান্ড স্মোক চিত্রের জন্য তিনি 'ন্যাশনাল এক্সিবিশন অব বাংলাদেশী পেইন্টার্স' থেকে শ্রেষ্ঠ পুরস্কার লাভ করেন। পরবর্তীতে তার ফ্লাওয়ার ইন মাই বডি চিত্র ইরানের '৫ম তেহরান দ্বিবার্ষিক'-এ প্রথম পুরস্কার লাভ করে। কমনওয়েলথ পেইন্টার্স এক্সিবিশনে শ্রেষ্ট পুরস্কার হিসেবে সম্মানিত হয় তার অঙ্কিত বোট। ১৯৬২ সালে তার সানফ্লাওয়ার চিত্রটি পাকিস্তানের রাওয়ালপিণ্ডিতে 'ন্যাশনাল এক্সিবিশন অব পেইন্টিংস অ্যান্ড স্কালপচার্স'-এ শ্রেষ্ঠ পুরস্কার লাভ করে। ১৯৭০ সালে পাকিস্তান সরকার তাকে 'প্রেসিডেন্ট অ্যাওয়ার্ড অব প্রাইড অব পারফরমেন্স ফর পেইন্টিং' পদক প্রদান করলেও হামিদুর রহমান কর্তৃক প্রত্যাখাত হয়।
চিত্রশিল্পে বিশেষ অবদানের জন্য ২০০৭ সাল থেকে প্রতিবছর হামিদুর রহমানের পরিবার থেকে তার নামাঙ্কিত হামিদুর রহমান পুরস্কার প্রদান করা হয়। বেঙ্গল ফাউন্ডেশন এই পুরস্কার প্রদানের দায়িত্বে থাকে।
ঊষসী চক্রবর্তী
ঊষসী চক্রবর্তী একজন বাঙালী সিনেমা অভিনেত্রী। তিনি অঞ্জন দত্তের ছবি “ব্যোমকেশ বক্সী” অবলম্বনে নির্মিত সিনেমায় “সত্যবতী”র ভুমিকায় অভিনয় করেন। এই মুহূর্তে তিনি স্টার জলসার জনপ্ৰিয় ধারাবাহিক শ্রীময়ীতে খলনায়িকা জুন আন্টির চরিত্রে অভিনয় করছেন।
কর্মজীবন
ঊষসী চক্রবর্তী বিভিন্ন সিনেমা যেমন রঞ্জনা আমি আর আসবো না, বেডরুম ইত্যাদি সিনেমায় অভিনয় করেছেন। তিনি অঞ্জন দত্তের ছবি “ব্যোমকেশ বক্সী” অবলম্বনে নির্মিত সিনেমায় “সত্যবতী”র ভুমিকায় অভিনয় করেন। তিনি ভারতের কমিউনিস্ট পার্টির নেতা শ্যামল চক্রবর্তীর কন্যা। ২০০১ সালের জুনে, একটি সাক্ষাতকারে তার বাবা রাজনৈতিক পরিচয়ে পরিচিত হন, যা সিনেমা শিল্পে তার অসুবিধা সৃষ্টি করে। ২০১১ সালে পশ্চিম বঙ্গ লোকসভা নির্বাচনে তিনি ভারতের কমিউনিস্ট পার্টির হয়ে নির্বাচনী প্রচারণায় অংশ নেন।
কাজী (দ্ব্যর্থতা নিরসন)
কাজী নামে যেসব পাতা রয়েছে
কুমিল্লা বিশ্ববিদ্যালয়
কুমিল্লা বিশ্ববিদ্যালয় বাংলাশের চট্টগ্রাম বিভাগের কুমিল্লা জেলায় অবস্থিত একটি সরকারি বিশ্ববিদ্যালয়। এটি ২০০৬ সালে প্রতিষ্ঠিত হয়। এই বিশ্ববিদ্যালয়টি বিশ্ববিদ্যালয় মঞ্জুরী কমিশন কর্তৃক অনুমোদিত।
অবস্থান
thumb|প্রশাসনিক ভবন, কুমিল্লা বিশ্ববিদ্যালয় এটি ঢাকা-চট্টগ্রাম বিশ্বরোডের পশ্চিম পাশে এবং কুমিল্লা শহর থেকে প্রায় ৯ কি,মি পশ্চিমে অবস্থিত। এটি ময়নামতির শালবন বিহার নামক স্থানে ২৪৪.১৫ একর জায়গা জুড়ে নির্মিত। এর পাশেই রয়েছে শালবন বিহার, কুমিল্লা ক্যাডেট কলেজ।
প্রতিষ্ঠার ইতিহাস
বাংলাদেশের মহামান্য রাষ্ট্রপতি [মোহাম্মাদ সাহাবুদ্দিন]] বিশ্ববিদ্যালয়টির আচার্য। ২০০৬ সালে এই বিশ্ববিদ্যলয় প্রতিষ্ঠিত হয় এবং উদ্বোধন করেন তৎকালীন প্রধানমন্ত্রী বেগম খালেদা জিয়া।
উপাচার্যবৃন্দ
নিম্নোক্ত ব্যক্তিবর্গ কুমিল্লা বিশ্ববিদ্যালয়ের উপাচার্যের দায়িত্ব পালন করেন:
অনুষদ ও বিভাগসমূহ
প্রতিষ্ঠাকালে বিশ্ববিদ্যালয়টির মাত্র ৭টি বিভাগ ছিল। বর্তমানে (মার্চ ২০২১) ৬টি অনুষদের অধীনে মোট ১৯টি বিভাগ চালু রয়েছে।
আবাসিক হলসমূহ
কুমিল্লা বিশ্ববিদ্যালয়ে ৫টি আবাসিক হল রয়েছে। ছাত্রদের জন্য ৩টি, ছাত্রীদের জন্য রয়েছে ২টি হল। এছাড়াও শিক্ষকদের জন্য রয়েছে ডরমেটরি।
রাজনৈতিক দলসমূহ
বিশ্ববিদ্যালয়ে সক্রিয় ছাত্র সংগঠনসমূহ
ক্যাম্পাসের প্রসিদ্ধ স্থান
বিশ্ববিদ্যালয়ের প্রশাসনিক ভবনের পাশেই স্থাপিত হয়েছে হাজার বছরের শ্রেষ্ঠ বাঙালি জাতির জনক বঙ্গবন্ধু শেখ মুজিবুর রহমানের ভাস্কর্য। ভাস্কর্যটি শিল্পী মৃণাল হক কর্তৃক ২০১৭ সালে নির্মিত হয়।
তিস্তা নিম্ন বাঁধ-৪ জলবিদ্যুৎ কেন্দ্র
তিস্তা নিম্ন বাঁধ – চতুর্থ জলবিদ্যুৎ কেন্দ্র তিস্তা নদীতে নির্মিত একটি নদীর-চলমান-প্রবাহ জলবিদ্যুৎ কেন্দ্র। এটি পশ্চিমবঙ্গের কালিম্পং জেলায় তিস্তা নদী কালিঝোড়া নদীর সঙ্গমের প্রায় ৩৫০ মিটার উজানে এবং তিস্তা বাজার গ্রামের নিকটবর্তী তিস্তা সেতুর ১৮.৩ কিলোমিটার ভাটিতে অবস্থিত। প্রকল্পটিতে ৪৫ মিটার উঁচু বাঁধের সমন্বয়ে ৪৫ মিটার দৈর্ঘ্যের ৪ টি পেনস্টক এবং ৭ মিটার ব্যাসের সমন্বিত। ৪০ মেগাওয়াট ক্ষমতার ৪ টি ইউনিটের মিলিত বিদ্যুৎ উৎপাদন ক্ষমতা ১৬০ মেগাওয়াট। ইনস্টল ক্ষমতা'সহ পৃষ্ঠতলের বিদ্যুৎ ঘরটি ২৫.০৫ মিটার নেট রেটেড হেডের অধীনে পরিচালিত  হয় এবং ৯০% মেশিনের প্রাপ্যতা'সহ ৯০% নির্ভরযোগ্য বছরে ৭২০ মিলিয়ন ইউনিট বিদ্যুৎ উৎপাদনের করার জন্য নকাশা করা হয় বিদ্যুৎ কেন্দ্রটি। ইউনিট ১, ২, ৩ এবং ৪ যথাক্রমে ২০১৬ সালের ফেব্রুয়ারি, মার্চ, জুলাই এবং আগস্ট মাসে চালু করা হয়। পশ্চিমবঙ্গ রাজ্য এই বিদ্যুৎ কেন্দ্রের একমাত্র উপকারভোগী। প্রকল্পটি নির্মাণের সাথে সাথে অঞ্চলটি অবকাঠামো, শিক্ষা, চিকিৎসা সুবিধা এবং কর্মসংস্থানের উন্নয়নের মাধ্যমে উপকৃত হবে।
কুমিল্লা বিশ্ববিদ্যালয়
ক্যাম্পাসের প্রসিদ্ধ স্থান
শিল্পী হাশেম খান ও পরবর্তিতে শিল্পী রবিউল হোসাইনের যৌথক্রমে কুমিল্লা বিশ্ববিদ্যালয়ের কেন্দ্রীয় শহীদ মিনারটি কেন্দ্রীয় খেলার মাঠের পাশেই ২০১৩ সালে নির্মাণ করা হয়।
বহিঃসংযোগ
পাবলিক বিশ্ববিদ্যালয় দেশের ২৬ তম পাবলিক বিশ্ববিদ্যালয়
আল-মুহাদ্দিস আল-ফাসিল বাইন আর-রাবী ওয়া আল-ওয়াঈ
আল মুহাদ্দিস আল ফাসিল বাইনা আর রাবি ওয়া আল ওয়াঈ (আরবি: المحدث الفاصل بين الراوي و الواعي) হল কাজী ইমাম রামাহুরমুজি কর্তৃক সংকলিত হাদীসের পরিভাষা ও বর্ণনাকারীদের উপর রচিত একটি প্রসিদ্ধ বই। প্রজন্মের পর প্রজন্ম ধরে অনেক পণ্ডিত তাদের বইয়ে এটির কথা উল্লেখ করেছেন এবং এটি থেকে উদ্ধৃত করেছেন। এই বইটিকে হাদিসের পরিভাষা সাহিত্যে লেখা প্রথম বই হিসেবে বিবেচনা করা হয়। এটি হাদিস ও উলুমুল হাদিস নিয়ে কাজ করা মহান প্রাচীন পণ্ডিতদের দ্বারা ব্যাপক অধ্যয়ন করা হয়েছে এবং এটি থেকে অনেক উক্তি উদ্ধৃত হয়েছে।
এতে লেখক হাদীস বর্ণনা ও শোনার পদ্ধতি এবং এ ক্ষেত্রে হাদীসবিদদের মধ্যে যা কিছু প্রচলিত আছে তা একত্রিত করেছেন। বইটির ভূমিকায় তিনি হাদীসের জ্ঞান ও এর বর্ণনাকারীদের উচ্চ মর্যাদার ফজিলতের কথা উল্লেখ করেছেন। হাদিসের পরিভাষা পূর্বসূরীদের লেখারও অন্তর্ভুক্ত ছিল, তবে তা সুবিন্যস্ত ও সাজানো ছিল না। ইমাম রামাহুরমজি তার এই কিতাবে সবকিছু সুবিন্যস্ত করে অধ্যায়ে অধ্যায়ে সাজিয়েছেন। তারপর ইমাম হাকিম তাঁর বিখ্যাত রচনা মারিফাত উলূম আল-হাদিস বইটি শ্রেণিবদ্ধ করেন, যা অধ্যায়ের সংখ্যার দিক থেকে ইমাম রামাহুরমজি বইয়ের চেয়েও বিস্তৃত।
ক্লাইমেট ভালনারেবল ফোরাম
{{তথ্যছক রাষ্ট্র }}ক্লাইমেট ভালনারেবল ফোরাম ( সিভিএফ ) হল এমন দেশগুলির একটি বৈশ্বিক অংশীদারিত্ব যেগুলি জলবায়ু পরিবর্তনের পরিণতিগুলির দ্বারা অসামঞ্জস্যপূর্ণভাবে প্রভাবিত হয়৷ ফোরামটি উচ্চতর আর্থ-সামাজিক এবং পরিবেশগত দুর্বলতার ফলে জলবায়ু পরিবর্তনের নেতিবাচক প্রভাবগুলিকে সম্বোধন করে। এই দেশগুলি সক্রিয়ভাবে জলবায়ু পরিবর্তনের বর্তমান তীব্রতা, অভ্যন্তরীণ এবং আন্তর্জাতিকভাবে একটি দৃঢ় এবং জরুরী সমাধান চায়। বিশ্বব্যাপী জলবায়ু পরিবর্তনের পরিণতির জন্য শিল্পোন্নত দেশগুলোর জবাবদিহিতা বাড়াতে CVF গঠিত হয়েছিল। এটি চ্যালেঞ্জ মোকাবেলায় পদক্ষেপের জন্য অতিরিক্ত চাপ প্রয়োগের লক্ষ্য রাখে, যার মধ্যে রয়েছে সংবেদনশীল বিবেচিত দেশগুলির স্থানীয় পদক্ষেপ। এই অংশীদারিত্বের সাথে জড়িত রাজনৈতিক নেতারা "আলোচনার টেবিলে তাদের ওজনকে অনেক বেশি ঘুষি দেওয়ার জন্য জলবায়ু পরিবর্তনের জন্য সবচেয়ে ঝুঁকিপূর্ণ হিসাবে তাদের অবস্থান ব্যবহার করছেন"। যে সরকারগোষ্ঠী CVF প্রতিষ্ঠা করেছে তারা স্বল্প-কার্বন উন্নয়ন এবং কার্বন নিরপেক্ষতা অনুসরণ করার জাতীয় প্রতিশ্রুতিতে সম্মত।
প্যারিসে 2015 সালের জাতিসংঘের জলবায়ু পরিবর্তন সম্মেলনে ( COP21 ) ফিলিপাইন জলবায়ু ঝুঁকিপূর্ণ ফোরামের চেয়ার ছিল এবং নভেম্বর 2015 সালে ফোরামের তৃতীয় উচ্চ-স্তরের বৈঠকে সংস্থাটির ম্যানিলা-প্যারিস ঘোষণা গ্রহণের তদারকি করেছিল।. ম্যানিলা-প্যারিস ঘোষণায় দুর্বল দেশগুলির সাধারণ উদ্বেগ এবং প্রতিশ্রুতিগুলিকে তুলে ধরা হয়েছে এবং উষ্ণায়নকে প্রাক-শিল্প স্তরের উপরে 1.5 ডিগ্রি সেলসিয়াসের নীচে সীমাবদ্ধ করার (UNFCCC) লক্ষ্যকে শক্তিশালী করার আহ্বান জানিয়েছে৷ ক্লাইমেট ভালনারেবল ফোরামের সদস্য সংখ্যার বৈঠকে 23 জন নতুন সদস্যকে অন্তর্ভুক্ত করা হয়েছে। ২০১৬ সালের আগস্টে ফিলিপাইনের সিনেটে অনুষ্ঠিত CVF হাই লেভেল ক্লাইমেট পলিসি ফোরামের সময় ইথিওপিয়া ক্লাইমেট ভালনারেবল ফোরামের প্রথম আফ্রিকান সদস্য হয়ে ওঠে।
২০১৫ সালে, ফিলিপাইনের সভাপতিত্বে একটি ফোরামের বিশটি সদস্য দেশ ফোরামের অফিসিয়াল ব্লক, 'V20' বা 'ভালনারেবল টোয়েন্টি' চালু করে, যার মধ্যে জলবায়ু পরিবর্তনের ফলে সবচেয়ে বেশি ক্ষতিগ্রস্থ হয়েছে এমন ২০টি দেশ রয়েছে। ব্লকের সদস্য দেশগুলো হলো আফগানিস্তান, বাংলাদেশ, বার্বাডোস, ভুটান, কোস্টারিকা, ইথিওপিয়া, ঘানা, কেনিয়া, কিরিবাতি, মাদাগাস্কার, মালদ্বীপ, নেপাল, ফিলিপাইন, রুয়ান্ডা, সেন্ট লুসিয়া, তানজানিয়া, তিমুর-লেস্তে, ভানমুয়া এবং টুভালু । এপ্রিল ২০১৬-এ ওয়াশিংটন ডিসি-তে ২য় V20 মন্ত্রী পর্যায়ের সংলাপের সময়, V20 ২৩ জন নতুন সদস্যকে স্বীকৃতি দিয়েছে যারা ২০১৫ সালে CVF-এ যোগ দিয়েছিল V20 উদ্যোগে আগত সদস্য হিসাবে। এই দেশগুলি বর্তমানে এবং বিভিন্ন জলবায়ু পরিবর্তনের সমস্যা যেমন সুপার স্টর্ম, ঝড়বৃষ্টি, খরা, জলবায়ু পরিবর্তনের কারণে দুর্ভিক্ষ, জলবায়ু পরিবর্তনের উপজাত হিসাবে খাদ্যের ঘাটতি, বিদ্যুৎ সংযোগ বিচ্ছিন্ন , আকস্মিক বন্যা, কাদা পথ, মরুকরণ, তাপপ্রবাহ দ্বারা প্রভাবিত।, মিঠা পানির উৎসের হ্রাস, এবং জলবায়ু পরিবর্তনের অন্যান্য প্রভাব।
রায়ান রামদাস
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, মাঝে-মধ্যে উইকেট-রক্ষণের দায়িত্ব পালনসহ ডানহাতে অফ ব্রেক বোলিংয়ে পারদর্শী ছিলেন রায়ান রামদাস।
প্রথম-শ্রেণীর ক্রিকেট
২০০৪ সাল থেকে ২০০৫ সাল পর্যন্ত অত্যন্ত সংক্ষিপ্ত সময়ের জন্যে রায়ান রামদাসের প্রথম-শ্রেণীর খেলোয়াড়ী জীবন চলমান ছিল। ছোটখাটো গড়নের অধিকারী রায়ান রামদাস ডানহাতি ব্যাটসম্যান ছিলেন। ১১ বছর বয়সে এভারেস্ট ক্রিকেট ক্লাবে যোগদান করেন। তার পিতা রয় রামদাস আশির দশকে উইকেট-রক্ষক হিসেবে ভালো খেললেও গায়ানা দলে খেলার সুযোগ পাননি। রয় রামদাসও এভারেস্ট ক্রিকেট ক্লাবে খেলেছিলেন।
২০০৪ সালে প্রথম-শ্রেণীর ক্রিকেটে রায়ান রামদাসের অভিষেক পর্ব সম্পন্ন হয়। ওয়েস্ট ইন্ডিজ বি-দলের সদস্যরূপে কেনিয়া দলের বিপক্ষে খেলেন। এরপর, ঐ বছরেই সেমি-ফাইনালে বার্বাডোসের বিপক্ষে গায়ানার সদস্যরূপে প্রথম-শ্রেণীর ক্রিকেটে অভিষেক ঘটে তার। অভিষেক খেলাতেই অর্ধ-শতরানের ইনিংস খেলেন তিনি।
জানুয়ারি, ২০০৫ সালে গায়ানায় ১০০ বছরের মধ্যে ভয়াবহ বন্যা হয়। রায়ানের পারিবারিক পোল্ট্রি ব্যবসায়ও এর রেশ পড়ে। তাসত্ত্বেও, তার মনোবলে চিড় ধরেনি। দলের পক্ষে খেলা চালিয়ে যান। এ পর্যায়ে কেনসিংটন ওভালে বার্বাডোসের বিপক্ষে ১৪৪ রানের অপরাজিত ইনিংস খেলেন। এটিই তার প্রথম-শ্রেণীর ক্রিকেটে ব্যক্তিগত সর্বোচ্চ রানের ইনিংস ছিল।
শ্রীলঙ্কায় ওয়েস্ট ইন্ডিজ এ-দলের সদস্যরূপে সুন্দর খেলেন। ফলশ্রুতিতে, ওয়েস্ট ইন্ডিজের সদস্যরূপে শ্রীলঙ্কা গমনার্থে তাকে দলে রাখা হয়।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন রায়ান রামদাস। ২২ জুলাই, ২০০৫ তারিখে ক্যান্ডিতে স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। এছাড়াও, ২ আগস্ট, ২০০৫ তারিখে ডাম্বুলায় একই দলের বিপক্ষে একটিমাত্র একদিনের আন্তর্জাতিকে অভিষেক ঘটে তার।
নবদ্বীপ লোকসভা কেন্দ্র
বিধানসভা কেন্দ্র
এটি ৭টি বিধানসভা কেন্দ্র নিয়ে গঠিত।
২০০৯ সালে এই কেন্দ্রটির অবলুপ্তি ঘটিয়ে নতুন লোকসভা কেন্দ্র রানাঘাট গঠন করা হয়।
২০০৩ বাই ইলেকশন
৫ ফেব্রুয়ারি ২০০৩ সালে এই লোকসভা কেন্দ্র থেকে নির্বাচিত সাংসদ আনন্দ মোহন বিশ্বাসের মৃত্যু হলে ৫ জুন ২০০৩ এ আবার নির্বাচন হয়। বাই ইলেকশনে বামফ্রন্ট প্রার্থী অলকেশ দাস প্রয়াত সাংসদের পুত্র তৃণমূলের আবীর রঞ্জন বিশ্বাসকে পরাজিত করেন।
সাধারণ নির্বাচন ১৯৫১-২০০৪
In 1951, there were two constituencies = Santipur and Nabadwip. From 1957 it was Nabadwip only. Most of the contests were multi-cornered. However, only winners and runners-up are mentioned below:
শিবপুর ইউনিয়ন, সাতক্ষীরা সদর
শিবপুর ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদর উপজেলার একটি ইউনিয়ন।
নিদাল ইয়েহিয়া
নিদাল ইয়েহিয়া একজন লেবাননী কূটনীতিক, বর্তমানে জাপানে লেবাননের রাষ্ট্রদূত হিসেবে দায়িত্ব পালন করছেন। তিনি এর আগে সেনেগাল ও অস্ট্রেলিয়ায় লেবাননের রাষ্ট্রদূত, ইরান ও ভেনিজুয়েলায় দূতাবাসের কনসাল, মিশরে দূতাবাসের কনসাল জেনারেল এবং সার্বিয়ায় দূতাবাসের উপমন্ত্রী ছিলেন।
শিবপুর ইউনিয়ন, সাতক্ষীরা সদর
আয়তন
শিবপুর ইউনিয়নের আয়তন ৬১১৩ একর।
রিয়াজুস সালাতিন
রিয়াজুস সালাতিন বাংলায় মুসলিম শাসনের উপর ব্রিটিশ যুগের প্রথম ঐতিহাসিক বই যা ১৭৮৮ সালে বাংলায় প্রকাশিত হয়েছিল। এটি লিখেছেন গোলাম হোসেন সেলিম।
আরিনা সাবালেঙ্কা
আরিনা সিয়ারহিয়েজেউনা সাবালেঙ্কা (জন্ম ৫ই মে ১৯৯৮) একজন বেলারুশিয়ান পেশাদার টেনিস খেলোয়াড়। মহিলা টেনিস অ্যাসোসিয়েশন (ডব্লিউটিএ) দ্বারা তিনি সিঙ্গলসে বিশ্বের নং ২ এবং ডাবলসে বিশ্ব নং ১ হিসাবে স্থান অধিকার করেছেন৷ সাবালেঙ্কা ২০২৩ অস্ট্রেলিয়ান ওপেনে একটি মেজর সিঙ্গলস শিরোপা জিতেছেন, এবং ২০১৯ ইউএস ওপেন এবং ২০২১ অস্ট্রেলিয়ান ওপেনে ডাবলসে শিরোপা জিতেছেন, উভয়ই এলিস মের্টেন্সের সঙ্গে জুটি বেঁধে। তিনি মোট ১৯টি ক্যারিয়ার শিরোপা জিতেছেন, ১৩টি সিঙ্গলসে এবং ছয়টি ডাবলসে।
ব্যক্তিগত জীবন
রাজনৈতিক দৃষ্টিভঙ্গি
শিবপুর ইউনিয়ন, সাতক্ষীরা সদর
জনসংখ্যা
২০১১ সালের পরিসংখ্যান অনুযায়ী বৈকারী ইউনিয়নের লোকসংখ্যা ১৮,৫৬৩ জন। এর মধ্যে পুরুষ ৯,৪৯৭ জন এবং মহিলা ৯,০৬৬ জন।
অবস্থান ও আয়তন
শিবপুর ইউনিয়নের পশ্চিমে ঘোনা ইউনিয়ন,পূর্বে আগরদাঁড়ী ইউনিয়ন, দক্ষিণে আলীপুর ইউনিয়ন এবং উত্তরে আগরদাঁড়ী ইউনিয়ন অবস্থিত।
প্রশাসনিক কাঠামো
শিবপুর ইউনিয়ন সাতক্ষীরা সদর উপজেলার আওতাধীন ০৫ নং ইউনিয়ন পরিষদ। ইউনিয়নে ১১টি মৌজা, ২৫টি গ্রাম, ১টি স্বাস্থ্য কেন্দ্র, ২টি কমিউনিটি ক্লিনিক, ২টি ডাকঘর এবং ৪টি হাট-বাজার রয়েছে।
শিক্ষা
শিবপুর ইউনিয়ন সাতক্ষীরা সদর উপজেলার আওতাধীন মোট জনসংখ্যার মধ্যে সাক্ষরতার হার ৪৭%। এ ইউনিয়নে ০৩ টি মাধ্যমিক বিদ্যালয়, ০৪ টি মাদ্রাসা ও ১৪ টি প্রাথমিক বিদ্যালয় রয়েছে। ।
অ্যান্ড্রয়েড সফটওয়্যার উন্নয়ন
থাম্ব|নেক্সাস ৫এক্স, গুগল নেক্সাস সিরিজের অংশ, "ডেভেলপার ফ্রেন্ডলি" বলে যাদের পরিচিতি রয়েছে।
অ্যান্ড্রয়েড সফটওয়্যার ডেভেলপমেন্ট হলো অ্যান্ড্রয়েড অপারেটিং সিস্টেম চালিত যন্ত্রের জন্যে নতুন অ্যাপলিকেশন নির্মান প্রক্রিয়া। গুগল জানায় যে অ্যান্ড্রয়েড সফটওয়্যার ডেভেলপমেন্ট কিট (এসডিকে) ব্যবহার করে অ্যান্ড্রয়েড অ্যাপ কোটলিন, জাভা, এবং সি++ ভাষা ব্যবহার করা লেখা যাবে। তবে এ কাজে অন্য প্রোগ্রামিং ভাষাও ব্যবহার করা যায়। গো, জাভাস্ক্রিপ্ট, সি, সি++ বা অ্যাসেম্বলির মত নন-জেভিএম ভাষার ক্ষেত্রে জেভিএম ভাষা কোডের সাহায্যের প্রয়োজন হয়, যেগুলো সীমাবদ্ধ এপিআই সমর্থনসহ টুলসমূহ দ্বারা সরবরাহ করা হয়। কিছু ভাষা/প্রোগ্রামিং টুল ক্রস-প্ল্যাটফর্ম অ্যাপ সমর্থনের অনুমোদন দেয়, যেগুলো ব্যবহার করে একই সাথে অ্যান্ড্রয়েড, আইওএস দুটোর জন্যেই অ্যাপলিকেশন নির্মান করা অনেক সহজ হয়ে যায়। ২০০৮ সালে এসডিকে মুক্তি পাওয়ার পর তৃতীয় পক্ষের হাতিয়ারসমূহ, ডেভেলপমেন্ট পরিবেশসমূহ এবং ভাষা সমর্থন ক্রমশ উদ্ভূত ও বিকশিত হচ্ছে।
অ্যান্ড্রয়েড এসডিকে
২০১৫ মোতাবেক অ্যান্ড্রয়েড স্টুডিও গুগলের প্রাতিষ্ঠানিক আইডিই হওয়ার পর এডিটির জন্যে সমর্থন রহিত করা হয়। তবে জাভা ও এক্সএমএল ফাইল সম্পাদনার জন্যে যেকোন লেখা সম্পাদক ব্যবহার করা যায়, তারপর কমান্ড-লাইন টুল সমূহ ব্যবহার করে অ্যান্ড্রয়েড অ্যাপলিকেশন নির্মান, উন্নয়ন ও ডিবাগ করা যায়। এ টুলগুলো ব্যবহার করে কম্পিউটারের সাথে সংযুক্ত অ্যান্ড্রয়েড যন্ত্র বা ইমুলটেরও নিয়ন্ত্রণ করা যায়।
অ্যান্ড্রয়েড অ্যাপলিকেশন  এ প্যাকেজ ও   ফোল্ডারের অধীনে সংরক্ষণ করা হয়। এপিকে প্যাকেজে   ফাইল, রিসোর্স ফাইল ইত্যাদি রয়েছে।
অ্যান্ড্রয়েড এসডিকে প্ল্যাটফর্ম হাতিয়ার
অ্যান্ড্রয়েড এসডিকে প্ল্যাটফর্ম হাতিয়ার সমূহ পৃথকভাবে পূর্ণ এসডিকের ডাউনলোডযোগ্য সাবসেট, যা  ও   কমান্ড-লাইন টুল দ্বারা গঠিত।
অ্যান্ড্রয়েড ডিবাগ ব্রিজ(এডিবি)
অ্যান্ড্রয়েড ডিবাগ ব্রিজ (সংরেক্ষেপে এডিবি, Android Debug Bridge/adb হলো সংযুক্ত অ্যান্ড্রয়েড যন্ত্রে কমান্ড চালানোর জন্যে ব্যবহৃত একটি হাতিয়ার।  ডেইমন যন্ত্রটিতে চলে এবং   ক্লায়েন্ট বহুবিধ প্রেরিত কমান্ডে একটি ব্যাকগ্রাউন্ড সার্ভার চালু করে। টেক্সট ভিত্তিক ব্যবহারকারী ইন্টারফেসের সাথে সাথে, অনেক গ্রাফিক্যাল ব্যবহারকারী ইন্টারফেস বিকল্পও রয়েছে এডিবে নিয়ন্ত্রণের জন্যে।
ফাস্টবুট
ফাস্টবুট  হলো হোস্ট কম্পিউটার থেকে ইউএসবি সংযোগ থেকে প্রাথমিকভাবে ফ্ল্যাশ ফাইলব্যবস্থাকে পরিবর্তন করার জন্যে এসডিকে প্যাকেজে অন্তর্ভুক্ত থাকা একটি বৈশিষ্ট্যসূচক প্রটোকল। এর জন্যে যন্ত্রকে বুট লোডার অথবা সেকেন্ডারি প্রোগ্রাম লোডার মুডে চালু করার প্রয়োজন পড়ে, যেখানে শুধুমাত্র একেবারে প্রাথমিক হার্ডওয়্যার প্রারম্ভ সম্পাদিত হয়।
যন্ত্রটিতে নিজে নিজে প্রটোকল সক্রিয় করার পর, এটি ইউএসবির মাধ্যমে কমান্ড লাইন ব্যবহার করে নির্দিষ্ট কমান্ড সেট গ্রহণ করবে। সবচেয়ে ব্যবহৃত ফাস্টবুট কমান্ডসমূহের মধ্যে রয়েছে:
অ্যান্ড্রয়েড এনডিকে
ন্যাটিভ কোডে কম্পাইল করা যায়। এনডিকে সি/সি++ কম্পাইল করার জন্যে ক্ল্যাং ব্যবহার করে। গ্নু কম্পাইলার কালেকশন এনডিকে আর১৭-এ অন্তর্ভুক্ত হলেও, ২০১৮ সালে আর১৮ তে তা সরিয়ে ফেলা হয়।
সাতমোড়া ইউনিয়ন
সাতমোড়া বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
আয়তন
সাতমোড়া ইউনিয়নের আয়তন ৩,৫১২ একর (১৪.২১ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী সাতমোড়া ইউনিয়নের মোট জনসংখ্যা ১৫,২৩২ জন। এর মধ্যে পুরুষ ৬,৯৫৮ জন এবং মহিলা ৮,২৭৪ জন। মোট পরিবার ৩,১৪২টি। জনসংখ্যার ঘনত্ব প্রতি বর্গ কিলোমিটারে প্রায় ১,০৭২ জন।
অবস্থান ও সীমানা
নবীনগর উপজেলার দক্ষিণাংশে সাতমোড়া ইউনিয়নের অবস্থান। এ ইউনিয়নের পশ্চিমে রতনপুর ইউনিয়ন ও রসুল্লাবাদ ইউনিয়ন, উত্তরে রসুল্লাবাদ ইউনিয়ন ও জিনোদপুর ইউনিয়ন, পূর্বে জিনোদপুর ইউনিয়ন এবং দক্ষিণে কুমিল্লা জেলার মুরাদনগর উপজেলার আকুবপুর ইউনিয়ন ও শ্রীকাইল ইউনিয়ন অবস্থিত।
প্রশাসনিক কাঠামো
সাতমোড়া ইউনিয়ন নবীনগর উপজেলার আওতাধীন ১৬নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ।
শিক্ষা ব্যবস্থা
২০১১ সালের আদমশুমারি অনুযায়ী সাতমোড়া ইউনিয়নের সাক্ষরতার হার ৪৮.১%।
হাট-বাজার
দশমোজা বাজার সাতমোড়া হাট চুউরিয়া চৌরাস্তা বাজার
গোবিন্দাপ্পা ভেঙ্কটাস্বামী
গোবিন্দাপ্পা ভেঙ্কটাস্বামী  (১ অক্টোবর ১৯১৮ - ৭ জুলাই ২০০৬) ছিলেন একজন স্বনামধন্য ভারতীয় চক্ষুরোগ বিশষজ্ঞ চিকিৎসক, যিনি অপ্রয়োজনীয় অন্ধত্বের বিরুদ্ধে তার জীবন উৎসর্গ করেছিলেন। তিনি বিশ্বের বৃহত্তম চোখের যত্ন গ্রহণকারী সংস্থা, অরবিন্দ আই হসপিটালসের প্রতিষ্ঠাতা এবং প্রাক্তন সভাপতি ছিলেন। অল্প খরচে লক্ষ লক্ষ জনগণের দৃষ্টিশক্তি ফিরিয়ে দেওয়ার মতো উচ্চতম মান এবং পরিমাণের পরিসেবার ব্যবস্থা করার জন্যে তিনি বহুল পরিচিত ছিলেন। শুরু থেকে অরবিন্দ আই কেয়ার সিস্টেম (একটা নথিভুক্ত অলাভজনক সংস্থা) ৫.৫ কোটি চক্ষু রোগীকে পরীক্ষা করেছে, এবং ৬৮ চোখের অস্ত্রোপচার করেছে। সংস্থার ৫০ শতাংশের বেশি রোগী হয় বিনা পয়সায় অথবা উচ্চহারে ভর্তুকি নিয়ে চিকিৎসা পেয়েছে। এর কর্মকুশলতা এবং নিজস্ব সামর্থ্য ১৯৯৩ হার্ভার্ড বিজিনেস কেস স্টাডিতে অরবিন্দ মডেলে উন্নীত করেছিল। ভেঙ্কটাস্বামী ৩০ বছর বয়স থেকে স্থায়ী গ্রন্থিবাতজনিত পঙ্গুত্বের শিকার ছিলেন। তিনি চক্ষুরোগ বিশেষজ্ঞ হিসেবে শিক্ষা সম্পূর্ণ করেন, এবং ব্যক্তিগতভাবে ১০০,০০০ ব্যক্তির চোখে অস্ত্রোপচার করেন। একজন সরকারি কর্মী হিসেবে তার অগ্রগামী চিন্তা এবং সহায়তায় চক্ষু পরিসেবা ক্যাম্পের ধারণা গড়ে ওঠে; এর ফলে ভারত সরকার ১৯৭৩ খ্রিষ্টাব্দে তাকে 'পদ্মশ্রী' সম্মানে ভূষিত করে। ১৯৯২ খ্রিষ্টাব্দে ভেঙ্কটাস্বামী এবং তার অরবিন্দের সহকর্মীরা মিলে 'অরোল্যাব' নামে এক আন্তর্জাতিকভাবে প্রসংশিত অন্তর্দৃষ্টি লেন্স তৈরির সংস্থা প্রতিষ্ঠা করেন, যেখানে আন্তর্জাতিক মূল্যের এক-দশমাংশ, যেটা উন্নয়নশীল দেশের মানুষের পক্ষে দেওয়া সম্ভব, দিয়ে চোখের লেন্স সংগ্রহ করা যায়। বর্তমানে অরোল্যাব চোখের ওষুধপত্র, যন্ত্রপাতি এবং সরঞ্জাম, এছাড়াও অন্তর্দৃষ্টি লেন্স তৈরি করে, এবং সারা বিশ্বে ১৬০ সংখ্যক দেশে রপ্তানি করে। ১৯৬৬ খ্রিষ্টাব্দে ভেঙ্কটাস্বামীর নেতৃত্বে প্রতিষ্ঠিত হয় 'লায়ন্স অরবিন্দ ইন্সটিটিউট ফর কমিউনিটি অপথাল্মোলজি (এলএআইসিও)। এলএআইসিও হল একটা ট্রেনিং এবং পরামর্শদানকারী প্রতিষ্ঠান যারা ভারত এবং অন্যান্য ৩০টা উন্নয়নশীল দেশের ৩৪৭ সংখ্যক হাসপাতালে অরবিন্দ মডেলের প্রতিরূপে কাজ করতে সাহায্য করে।
ছোটোবেলা ও কর্মজীবন
গোবিন্দাপ্পা ভেঙ্কটাস্বামী নায়ডুর জন্ম হয়েছিল ১৯১৮ খ্রিষ্টাব্দের ১ অক্টোবর দক্ষিণ ভারতের রাজ্য তামিলনাড়ুতে। এক কৃষক পরিবারে পাঁচজন সন্তানের তিনি সকলের বড়ো ছিলেন। তাকে প্রত্যেক দিন দু-কিলোমিটার হাঁটতে হোত এবং তার পাঠ লেখা চলত নদীতিরের বালিয়াড়ির ওপর। তার গ্রামে কোনো ডাক্তার ছিলনা, এবং দশ বছর বয়সে তিনি তিনজন জ্ঞাতি ভাইবোনকে গর্ভসংক্রান্ত জটিলতার কারণে হারিয়েছেন। ওই অসময় মৃত্যু তাকে ডাক্তার হওয়ার জন্যে সিদ্ধান্ত নেওয়ার প্রেরণা জুগিয়েছে। একজন যুবক হিসেবে তিনি মহাত্মা গান্ধি স্বামী বিবেকানন্দ এবং শ্রী অরবিন্দের শিক্ষা অনুসরণ করতেন। ভেঙ্কটাস্বামী ১৯৩৮ খ্রিষ্টাব্দে মাদুরাইয়ের আমেরিকান কলেজ থেকে রসায়নে স্নাতক হন। ১৯৪৪ খ্রিষ্টাব্দে তিনি মাদ্রাসের স্ট্যানলি মেডিক্যাল কলেজ থেকে দ্বিতীয় বিভাগে মেডিক্যাল ডিগ্রি লাভ করেন। ১৯৫১ খ্রিষ্টাব্দে তিনি মাদ্রাসের সরকারি চক্ষু হাসপাতালে চক্ষুরোগে বিশেষজ্ঞ বা এমএস হন। যখন তিনি মেডিক্যাল স্কুলে ছিলেন তখন তার পিতার জীবনাবসান হয়, ফলে বড়ো হিসেবে পরিবারের দায়িত্ব তার ওপর বর্তায়। মেডিক্যাল ডিগ্রি পাওয়ার পর ভেঙ্কটাস্বামী ১৯৪৫ থেকে ১৯৪৮ পর্যন্ত ভারতীয় সেনাবাহিনীর একজন ডাক্তার হিসেবে চাকরি করেন। গ্রন্থিবাতজনিত রোগগ্রস্ততার ফলে তার ওই চাকরি ছাড়তে হয়; তখন তার বয়স ৩০ বছর। তার শারীরিক অবস্থার অবনতি স্থায়ী হয়ে আঙুলের আকার বদল হয়, এবং দু-বছরের জন্যে তিনি শয্যাশায়ী হয়ে যান। মেডিসিনের চিকিৎসায় ফিরে আসার পর ধাত্রীবিদ্যায় কাজ করতে গিয়ে বাধাপ্রাপ্ত হয়ে তিনি কাজের ক্ষেত্র পরিবর্তন করেন। পরিবর্তে তিনি চক্ষুরোগ বিশেষজ্ঞ হওয়ার সিদ্ধান্ত নেন।
আমেদাবাদ পূর্ব লোকসভা কেন্দ্র
আমেদাবাদ পূর্ব লোকসভা কেন্দ্রটি গুজরাত রাজ্যের ২৬ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৭ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর আমেদাবাদ শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল গুজরাটি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৭ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি গুজরাতের ১৮২ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য গুজরাত বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি গুজরাতের ১৮২ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য গুজরাত বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি গুজরাতের ১৮২ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য গুজরাত বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি গুজরাতের ১৮২ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য গুজরাত বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি গুজরাতের ১৮২ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য গুজরাত বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি গুজরাতের ১৮২ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য গুজরাত বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি গুজরাতের ১৮২ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য গুজরাত বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
আমেদাবাদ পূর্ব লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী হাসমুখ প্যাটেল।
মিস্টিক রিভার (চলচ্চিত্র)
মিস্টিক রিভার হল ক্লিন্ট ইস্টউড পরিচালিত এবং সুরারোপিত, ২০০৩ সালের আমেরিকান নব্য-নোয়ার রহস্য অপরাধ নাট্য চলচ্চিত্র। এতে অভিনয় করেছিলেন শন পেন, টিম রবিন্স, কেভিন বেকন, লরেন্স ফিশবার্ন, মার্সিয়া গে হার্ডেন, এবং লরা লিনি। ব্রায়ান হেলজল্যান্ড রচিত চিত্রনাট্যটি ২০০১ সালে ডেনিস লেহানে লিখিত একই নামের উপন্যাসের উপর ভিত্তি করে নির্মিত হয়েছিল। এটিই প্রথম চলচ্চিত্র যেখানে ইস্টউডকে স্কোর রচনার কৃতিত্ব দেওয়া হয়েছিল।
মিস্টিক রিভার ছবিটি একাডেমি পুরস্কার প্রদান অনুষ্ঠানে শ্রেষ্ঠ চলচ্চিত্র বিভাগে একাডেমি পুরস্কার, সেরা পরিচালক, পেনের জন্য সেরা অভিনেতা, সেরা উপযোগকৃত চিত্রনাট্য, হার্ডেনের জন্য সেরা পার্শ্ব অভিনেত্রী এবং রবিন্সের জন্য সেরা পার্শ্ব অভিনেতা পুরস্কারের জন্য মনোনীত হয়েছিল। পেন এবং রবিন্স তাঁদের নিজ বিভাগে পুরস্কার জিতেছিলেন। ১৯৫৯ সালে বেন-হারের পর মিস্টিক রিভার উভয় বিভাগে পুরস্কার জয়ের গৌরব অর্জন করেছিল। এর পরে ২০১৩ সালে ডালাস বায়ার্স ক্লাব'' এই সম্মান অর্জন করেছিল।
ঘটনা
তিনটি ছেলে, জিমি মার্কাম, শন ডিভাইন, এবং ডেভ বয়েল ১৯৭৫ সালে বস্টনের একটি রাস্তায় হকি খেলছিল, সেইসময় ডেভকে দুজন লোক অপহরণ করে এবং চারদিন ধরে তার ওপর যৌন নির্যাতন চালায়, তারপরে কোনমতে সে পালিয়ে যায়।
২৫ বছর কেটে গেছে, সেই ছেলেরা এখন বড় এবং তারা এখনও বস্টনেই থাকে তবে কাছাকাছি থাকেনা। জিমি একজন প্রাক্তন অপরাধী, সে পাড়ায় মুদি দোকান চালায়; শন ম্যাসাচুসেটস রাজ্য পুলিশের গোয়েন্দা; এবং ডেভ একজন শ্রমজীবি কর্মী, তাকে বাল্যের সেই ধর্ষণের ঘটনা এখনো তাড়া করে বেড়ায়। জিমি এবং ডেভ এখনও প্রতিবেশী এবং কোন এক বিবাহসূত্রে সম্পর্কিত। শনের সন্তান সম্ভবা স্ত্রী লরেন সম্প্রতি তাকে ছেড়ে চলে গেছে; সে প্রায়শই শনকে ফোন করে, কিন্তু ফোনে কোন কথা বলে না। জিমির ১৯ বছর বয়সী কন্যা কেটি গোপনে ব্রেন্ডন হ্যারিসের সাথে সম্পর্ক গড়ে তুলেছে, ব্রেন্ডনের পরিবারকে জিমি ঘৃণার দৃষ্টিতে দেখে। ব্রেন্ডন এবং কেটি ঠিক করেছে তারা একসাথে লাস ভেগাসে পালিয়ে যাবে।
কেটি তার বান্ধবীদের সাথে রাতের জন্য বের হয় এবং ডেভ তাকে একটি স্থানীয় বারে পৌঁছে দেয়। সেই রাতে কেটি খুন হয়ে যায়, এবং রক্তাক্ত ও আহত ডেভ ঘরে ফিরে এসে স্ত্রীকে বলে যে সে একজন গুন্ডার সাথে লড়াই করেছে এবং সম্ভবত তাকে হত্যা করেছে।
শন ও তার সহযোগী সার্জেন্ট হুইটি পাওয়ারস কেটি হত্যার তদন্ত করে এবং জিমি তার প্রতিবেশীদের জিজ্ঞাসাবাদের মাধ্যমে নিজের তদন্ত চালায়। শন আবিষ্কার করে যে কেটি সম্ভবত তার হত্যাকারীকে চিনতে পেরেছিল এবং হত্যায় ব্যবহৃত বন্দুকটি, একটি .৩৮ বিশেষ রিভলবার, ১৯৮৪ সালে "জাস্ট রে" হ্যারিস দ্বারা একটি মদের দোকানে ডাকাতিতেও ব্যবহৃত হয়েছিল। এই হ্যারিস হল ব্রেন্ডনের বাবা। হ্যারিস ১৯৮৯ সাল থেকেই নিখোঁজ, কিন্তু ব্রেন্ডনের দাবিমত সে এখনও প্রতি মাসে পরিবারকে ৫০০ ডলার পাঠায়। ব্রেন্ডন 'রে' এর বন্দুক সম্পর্কেও অজ্ঞতার ভান করে। হুইটি ডেভকে সন্দেহ করে কারণ তার হাতে কীভাবে আঘাত লেগেছিল সে সম্পর্কে সে বিভিন্ন রকম গল্প বলছে। ডেভ অদ্ভুত আচরণ করে চলে, তার স্ত্রী সন্দিগ্ধ হয় এবং ঘর ছেড়ে চলে যায়। সে জিমিকে বলে যে তার সন্দেহ হচ্ছে ডেভ এই হত্যাকাণ্ডে জড়িত থাকতে পারে।
জিমি এবং তার বন্ধুরা ডেভকে চেপে ধরে। জিমি ডেভের কাছে স্বীকার করে যে সে "জাস্ট রে" কে হত্যা করেছিল, কারণ জাস্ট রে তাকে কোন ঘটনায় জড়িয়ে দেবার ফলেই তার কারাবাস হয়েছিল। ডেভ জিমির কাছে প্রকাশ করে যে সে রাতে সে কাউকে হত্যা করেছিল, কিন্তু সে কেটি ছিল না; একটি লোককে শিশু পতিতার সাথে দেখতে পেয়ে সে শিশু ধর্ষণকারীকে হত্যা করেছিল। জিমি ডেভকে বিশ্বাস করে না এবং একটি ছুরি টেনে বের করে, তবে কেটি হত্যার কথা স্বীকার করলে তাকে ছেড়ে দেওয়ার প্রতিশ্রুতি দেয়। তবে ডেভ যখন কেটি হত্যার কথা স্বীকার করে, জিমি তাকে হত্যা করে এবং তার দেহ সংলগ্ন মিস্টিক নদীতে ফেলে দেয়।
এদিকে, বাবার বন্দুক খুঁজে না পেয়ে, ব্রেন্ডন তার ছোট ভাই "সাইলেন্ট রে" এবং তার বন্ধু জন ও'শিয়ার মুখোমুখি হয় কেটির হত্যার বিষয়ে। সে ছেলেদুটিকে মারধর করে, এবং তাদের অপরাধ স্বীকার করানোর চেষ্টা করে। জন যেইমাত্র জাস্ট রে এর বন্দুকটি টেনে বের করে ব্রেন্ডনকে গুলি করতে যাবে, শন এবং হুইটি সেখানে পৌঁছোয়, অস্ত্র কেড়ে নিয়ে তাকে এবং সাইলেন্ট রে কে গ্রেপ্তার করে।
পরের দিন সকালে শন জিমিকে জানায় যে জন এবং সাইলেন্ট রে কেটি হত্যার কথা স্বীকার করেছে, তাদের মধ্যে একটি তামাশা নিয়ে ভুল বোঝাবুঝির ফলে এই হত্যাকাণ্ড ঘটে গেছে। শন জিমিকে জিজ্ঞাসা করে যে সে ডেভকে দেখেছে কিনা, অন্য একটি মামলা, পরিচিত এক শিশু নিগ্রহক ব্যক্তির হত্যাকাণ্ডে জিজ্ঞাসাবাদের জন্য তাকে দরকার। বিষণ্ন জিমি তার মেয়ের খুনিদের সন্ধান করার জন্য শনকে ধন্যবাদ জানায়, কিন্তু বলে, "যদি তুমি কিছুটা দ্রুত হতে।" শন তখন জিমিকে জিজ্ঞাসা করে যে সে "সেলেস্টি বয়েলকেও মাসে ৫০০ ডলার পাঠাচ্ছে?"
"তাকে দূরে সরিয়ে দেওয়ার জন্য" ক্ষমা চাওয়ার পরে শন তার স্ত্রী এবং মেয়ে নোরার সাথে পুনরায় মিলিত হয়। জিমি তার স্ত্রী অ্যানাবেথের কাছে গিয়ে সব স্বীকার করে। সে তাকে সান্ত্বনা দিয়ে বলে যে সে একজন রাজা এবং রাজারা সবসময় সঠিক সিদ্ধান্ত নেয়। শহর প্যারেডে, ডেভের ছেলে দুঃখের সঙ্গে তার বাবার জন্য অপেক্ষা করতে থাকে। শন জিমিকে দেখে এবং সে যে জিমির জন্য আসছে তা বোঝাতে হাত দিয়ে বন্দুক চালানোর মত দেখায়। জিমি তার বাহু ছড়িয়ে দিয়ে বোঝায় যে সেও প্রস্তুত।
চতুরাজি
চতুরাজি বা চার রাজা চারজন খেলোয়াড়ের জন্য দাবার মত খেলা। ১০৩০ খ্রিষ্টাব্দের আবু রায়হান আল বিরুনির ভারত বিষয়ক গ্রন্থে এই খেলার প্রথম উল্লেখ পাওয়া যায়। প্রকৃতপক্ষে দুইটি পাশার গুটি ব্যবহার করে খেলার জন্য এই খেলা সম্ভাবনার ওপর নির্ভরশীল।
ইতিহাস
ক্যাপ্টেন হিরাম কক্স প্রথমে চারজন খেলোয়াড়ের পাশার গুটি ব্যবহারের খেলাকে চতুরাজির বদলে চতুরঙ্গ বলে উল্লেখ করেন এবং তার মতে চতুরাজি ছিল চতুরঙ্গের কিস্তিমাতের নাম। পরবর্তীকালে অধ্যাপক ডানকান ফোর্বস ক্যাপ্টেন কক্সের তত্ত্বকে সম্প্রসারিত করে তাদের কক্স-ফোর্বস তত্ত্বতে বলেন যে, চতুরাজি থেকে দুই জনের খেলা চতুরঙ্গ খেলার উৎপত্তি হয়, যার থেকে পরবর্তীকালে আধুনিক দাবা খেলার উৎপত্তি হয়। তাদের মতে চতুরাজি থেকে পাশার গুটি সরিয়ে পরবর্তীকালে সম্ভাব্যতার বদলে বুদ্ধিকে স্থান দেওয়া হয়।
গুটির চাল
চারটি বিভিন্ন রঙের গুটি দিয়ে এই খেলাটি হয়ে থাকে। চারজন খেলোয়াড় প্রত্যেকে একটি করে রঙের গুটি পায়। প্রত্যেক খেলোয়াড় পেছনের সারিতে চারটি বল ও তার ঠিক সামনের সারিতে চারটি বোড়ে পায়। চারটি বল হল রাজা, গজ, ঘোড়া এবং নৌকা। রাজা দাবা খেলার রাজার মতো চাল দিতে পারে। গজ দাবার নৌকার মত এবং ঘোড়া দাবার ঘোড়ার মত চাল দিতে পারে। নৌকার চাল সতরঞ্জের আলফিলের মতো চাল দেয়। এই নিয়মে নৌকা আড়াআড়ি ভাবে দুই ঘর অন্য গুটিকে টপকে যেতে পারে।
বোড়ে দাবার বোড়ের মত চাল দিতে পারে, কিন্তু প্রথমে জোড়া ঘর যেতে পারে না। বোড়ের উত্তরণ দাবার নিয়মের মতো উল্টো দিকের সারিতে হয় যেমন, g স্তম্ভে থাকা চিত্রের লাল বোড়ের উত্তরণ a স্তম্ভে হয়। কিন্তু দাবার বোড়ের উত্তরণ মতো চতুরাজিতে বোড়ে যে কোন বল প্রতিস্থাপিত করতে পারে না। বোড়েটি যে প্রারম্ভিক অবস্থায় সারি বা স্তম্ভে ছিল, শুধু সেই সারি বা স্তম্ভের বল দ্বারাই প্রতিস্থাপিত হতে পারে ফলে এতে রাজা দ্বারাও প্রতিস্থাপিত হওয়ার সুযোগ থাকে।
নৌকার জয়
কোন নৌকা কোন স্থানে গেলে যদি ২×২ চতুর্ভুজের প্রত্যেকটি ঘরেই অন্য প্রতিপক্ষের নৌকা থাকে, তবে প্রথম নৌকা বাকি তিন নৌকাকে দখল করতে পারবে। এই নিয়মকে নৌকার জয় বলে।
পাশার গুটির দান
পাশার গুতি দুটি চার তল বিশিষ্ট কাঠির মতো দেখতে। প্রত্যেক সুযোগে, পাশার দুটি গুটি একসঙ্গে ফেলা হয়। খেলোয়াড়দের বাতাসে গুটিগুলি ছুড়ে লুফতে হয়। গুটির ওপর লেখা সংখ্যা দিয়ে খেলার চাল দেওয়া হয়। এতে ১ ও ৬ সংখ্যা থাকে না।
প্রত্যেক দানে দুইটি পাশার গুটির জন্য দুইটি চাল দেওয়া যায়। খেলোয়াড় এক বা ভিন্ন গুটি সরাতে পারে বা চাইলে দান নাও দিতে পারেন।
ফলাফল
এই খেলায় কিস্তি বা কিস্তিমাত নেই। রাজাকেও খেলা থেকে উচ্ছেদ করা যায়। বিপক্ষের গুটি উচ্ছেদ করে পয়েন্ট সংগ্রহ করা হয়। খেলার উদ্দেশ্য হল খেলার শেষে যত বেশি সংখ্যক সম্ভব পয়েন্ট সংগ্রহ করে নিয়ে বিজয়ী হওয়া। গুটির পয়েন্টগুলি হল নিম্নরূপঃ যে খেলোয়াড় তিন প্রতিপক্ষের তিনটি রাজাই উচ্ছেদ করতে পারেন, তাকে ৫৪ পয়েন্ট দেওয়া হয়।
সালেহ আহমেদ আল-হেলালি
ডঃ মোহাম্মদ সালেহ আহমেদ আল-হেলালি একজন ইয়েমেনি কূটনীতিবিদ।
সরোজ ঘোষ
'''ড. সরোজ ঘোষ''' (Dr.Saroj Ghose) ( ১ সেপ্টেম্বর, ১৯৩৫) বিজ্ঞানকে জনসাধারণ্যে জনপ্রিয় করণের অন্যতম ব্যক্তিত্ব ও সংগ্রহালয় সংস্থাপক। তিনি ভারতের সায়েন্স সেন্টার মুভমেন্ট এর পথিকৃৎ। তিনি বিড়লা ইন্ড্রাস্ট্রিয়াল অ্যান্ড টেকনোলজিক্যাল মিউজিয়ামের প্রাক্তন অধিকর্তা ও জাতীয় বিজ্ঞান সংগ্রহালয় পরিষদের প্রথম মহাঅধিকর্তা ছিলেন। বিজ্ঞানকে জনসাধারণের মধ্যে লোকায়িত তথা জনপ্রিয় করার অন্যতম ভূমিকা পালন করেন। তিনি ১৯৯২ - ৯৮ খ্রিস্টাব্দ সময়ে প্যারিসের আন্তর্জাতিক সংগ্রহালয় পরিষদের তথা 'ইন্টারনেশন্যাল কাউন্সিল অব মিউজিয়ামস'র সভাপতি ছিলেন। জনসাধারণের মধ্যে,বিশেষ করে ছোটদের মাঝে বিজ্ঞানের খুঁটিনাটি বিষয় বিভিন্ন মডেলের মাধ্যমে বিজ্ঞানকে জনপ্রিয় করার জন্য 'পদ্মশ্রী' ও 'পদ্মভূষণ' সম্মানে ভূষিত হন।
জন্ম ও শিক্ষাজীবন
ড. সরোজ ঘোষের জন্ম ১৯৩৫ খ্রিস্টাব্দের ১লা সেপ্টেম্বর বৃটিশ ভারতের কলকাতায়। পিতার নাম সুশীলকুমার ঘোষ। তিনি কলকাতার যাদবপুর বিশ্ববিদ্যালয় থেকে ইলেকট্রিক্যাল এন্ড কমিউনিকেশন ইঞ্জিনিয়ারিংয়ের স্নাতক হন এবং হার্ভার্ড বিশ্ববিদ্যালয় থেকে স্নাতকোত্তর ডিগ্রি লাভ করেন। স্মিথসোনিয়ান ইনস্টিটিউশন থেকে পিএইচডি ডিগ্রি লাভ করেন। কল্যাণকামী বিজ্ঞানীরা সাধারণত মানুষের কুসংস্কারাচ্ছন্ন অজ্ঞতা দূর করে তাদের বিজ্ঞানমনস্ক হিসাবে গড়ে তুলতে চান। ড.ঘোষও সেইরূপ স্বপ্ন ফেরী করতেন ১৯৬০ খ্রিস্টাব্দ হতে নিজের শিক্ষালাভান্তে।
কর্মজীবন
তিনি ১৯৬৫ খ্রিস্টাব্দে কলকাতার বিড়লা ইন্ড্রাস্ট্রিয়াল অ্যান্ড টেকনোলজিক্যাল মিউজিয়ামে অধিকর্তার দায়িত্ব নেন। সেই বৎসরেরই তিনি নরেন্দ্রপুর রামকৃষ্ণ আশ্রম বিদ্যালয়ে ‘Mobile Science Museum’ বর্তমানে 'Mobile Science Exhibition' শুরু করেন। বর্তমানে এইরকম ৪৮ টি প্রদর্শনী সারা দেশে প্রদর্শিত হয়। লিমকা বুক অফ রেকর্ডস থেকে এই প্রদর্শনীতে ভারতের বৃহত্তম এবং দীর্ঘতম সময় ধরে চলা non-formal Science Education Programme হিসাবে অভিহিত করেছে। তিনি ১৯৭৮ খ্রিস্টাব্দে ন্যাশানাল কাউন্সিল অব সায়েন্স মিউজিয়াম তথা জাতীয় বিজ্ঞান সংগ্রহালয় পরিষদ প্রতিষ্ঠার পিছনে বৃহত্তর অবদান রাখেন। মূলত তারই উদ্যোগে ১৯৯৭ খ্রিস্টাব্দে ৫০ একর জায়গাজুড়ে কলকাতায় তৈরি হয় ভারতীয় উপমহাদেশের সর্ববৃহৎ সায়েন্স সিটি বা "বিজ্ঞাননগরী"। বিজ্ঞাননগরী নামকরণে তার অভিমত ছিল - বিজ্ঞান ও প্রযুক্তিকে সাধারণ মানুষের কাছে বিশেষ করে শিশু-কিশোরদের কাছে পৌঁছে দেওয়ার যে উদ্যোগ নিয়েছিলেন তা চির প্রশংসনীয়। পরবর্তীতে সারা দেশের বহু স্থানে বিজ্ঞানকে জনপ্রিয় করার লক্ষ্যে বিজ্ঞান কেন্দ্র গড়ে উঠেছে।
অবদান
কলকাতার বিজ্ঞাননগরী ছাড়াও যে যে উল্লেখযোগ্য বিজ্ঞান কেন্দ্র ও সংগ্রহালয় ড.ঘোষের পরিকল্পনা ও তত্ত্বাবধানে গঠিত হয় সেগুলি হল -
সম্মাননা
ড.ঘোষ ১৯৯৭ খ্রিস্টাব্দে আমেরিকার অ্যাসোসিয়েশন অব সায়েন্স এণ্ড টেকনোলজি কেন্দ্রের ফেলো নির্বাচিত হন। বিজ্ঞান ও প্রযুক্তিতে অবদানের জন্য ১৯৮৯ খ্রিস্টাব্দে ভারত সরকারের পদ্মশ্রী সম্মানে ভূষিত হন। ২০০৭ খ্রিস্টাব্দে কবিগুরুর জীবন ও সাহিত্যকর্মের উপর নির্মিত সর্বাধুনিক সংগ্রহালয়ের জন্য পদ্মভূষণ লাভ করেন।
মিয়ানমার ক্রিকেট ফেডারেশন
মিয়ানমার ক্রিকেট ফেডারেশন হল নিয়ানমারের ক্রিকেটের সর্বোচ্চ নিয়ন্ত্রক সংস্থা। মিয়ানমার ক্রিকেট ফেডারেশন আন্তর্জাতিক ক্রিকেট কাউন্সিলের সহযোগী সদস্য। সংস্থাটি আন্তর্জাতিক ক্রিকেট কাউন্সিলের সহযোগী সদস্যপদ লাভ করেছিল ২০০৬ সালে। সংস্থাটি এশিয়ান ক্রিকেট কাউন্সিলেরও সহযোগী সদস্য।
মোহাম্মদ সেলিম (দ্ব্যর্থতা নিরসন)
মোহাম্মদ সেলিম বলতে যাদেরকে বোঝানো হতে পারে -
থাইরিওফোরা
থাইরিওফোরা অর্থাৎ "বর্মধারী' নামক ডাইনোসর শাখাটির নামের উৎস হল প্রাচীন গ্রিক শব্দ θυρεος (থাইরিওস্‌) বা "বৃহৎ চতুষ্কোণ ঢাল" এবং φορεω (ফোরিও) অর্থাৎ "আমি বহন করি"। এরা ছিল ডাইনোসরদের অর্নিথিস্কিয়া বর্গের অন্যতম উপবর্গ। বর্মধারী ও তৃণভোজী এই ডাইনোসরেরা জুরাসিক যুগের প্রথম লগ্নে বিবর্তিত হয়ে ক্রিটেশিয়াস যুগের শেষ পর্যন্ত টিকে ছিল।
থাইরিওফোরান ডাইনোসরদের স্বতন্ত্র শনাক্তকরণ বৈশিষ্ট্য ছিল দেহের দৈর্ঘ্য বরাবর বিস্তৃত দেহবর্ম। আদিম প্রজাতিদের বর্ম বলতে কঠিন বহিঃস্ত্বকীয় আঁশ বা কুমীর সদৃশ অনুচ্চ 'স্কুট' দেখা যেত। পরবর্তী প্রজাতিসমূহের দেহে বিবর্তনের ধারায় বিশালাকার কাঁটা ও অস্থিগঠিত পাতের আবির্ভাব হয়। অধিকাংশ থাইরিওফোরানের মস্তিষ্কের আয়তন হত দেহের অনুপাতে ক্ষুদ্র।
থাইরিওফোরার অন্তর্গত ছিল স্টেগোসরিয়া ও অ্যাঙ্কিলোসরিয়ার মত কয়েকটি অধোবর্গ। উক্ত দুটি অধোবর্গের সদস্যদেরই পশ্চাৎপদের তুলনায় অগ্রপদের দৈর্ঘ্য হত কম, স্টেগোসরদের ক্ষেত্রে লক্ষণীয়রকম কম। থাইরিওফোরাকে সংজ্ঞায়িত করা হয়েছে ডাইনোসরদের এমন এক ক্লেড বা শাখা হিসেবে যারা সামগ্রিকভাবে ট্রাইসেরাটপ্‌স-দের তুলনায় অ্যাঙ্কিলোসরাসের নিকটতর জ্ঞাতি। অর্নিথোপোডা ও মার্জিনোসেফালিয়ার সাথে থাইরিওফোরা হল অর্নিথিস্কিয়া বর্গের অন্যতম প্রধান অংশ।
আশালতা কলেজ
বিবরণ
চট্টগ্রামের রাউজান উপজেলার আবুরখীল গ্রাম শ্রী মৃদুল বাবু ১৯৯৫ সালের ৩ ফেব্রুয়ারি আশালতা কলেজটি প্রতিষ্টা করেন।
পাবনা সদর পৌরসভা
পাবনা পৌরসভা বাংলাদেশের রাজশাহী বিভাগের পাবনা জেলার পাবনা সদর উপজেলার অন্তর্গত 'ক' শ্রেণির একটি পৌরসভা।
প্রশাসনিক এলাকা
ওয়ার্ডঃ ১৫টি
মৌজাঃ ২৪টি
আয়তন ও জনসংখ্যা
মোট আয়তনঃ ২৭.২০ বর্গ কি.মি.
মোট জনসংখ্যাঃ ২,২০,০৮৮ জন
শিক্ষা প্রতিষ্ঠান
শিক্ষা প্রতিষ্ঠান সংখ্যাঃ
উল্লেখযোগ্য শিক্ষা প্রতিষ্ঠানঃ
জনপ্রতিনিধি
বর্তমান মেয়রঃ শরীফ উদ্দিন প্রধান
ট্রোফোনিয়াস
ট্রোফোনিয়াস (Trophonius) (প্রাচীন গ্রিক : Τροφώνιος Trophōnios) একজন গ্রিক দেবতা বা বীর, তবে কখনই নিশ্চিত হওয়া যায়নি তিনি এদের কোনটি ছিলেন, তাকে নিয়ে একটি সমৃদ্ধ পৌরাণিক ঐতিহ্য এবং গ্রিসের বিওটিয়ার লিভাডিয়ায় একটি ভবিষ্যদ্বাণীমূলক উপাসকসম্প্রদায় রয়েছে।
ব্যুৎপত্তি এবং সমান্তরাল ধর্মীয় সম্প্রদায়
নামটি ট্র্যাফো থেকে প্রাপ্ত, যার অর্থ "পুষ্ট করা"। স্ট্রাবো এবং বেশ কয়েকটি শিলালিপি তাকে জিউস ট্রেফোনিওস হিসাবে উল্লেখ করে। গ্রিক বিশ্বে বেশ কিছু অন্যান্য থোনিক জিউসকে জানা যায় যাদের মধ্যে জিউস Μειλίχιος মেলিকিওস ("মধুময়" বা "কল্যাণকামী" জিউস), ও জিউস Χθόνιος থোনিওস ("মর্তের জিউস"), যেগুলো হেডিসের অন্যান্য নাম ছিল।
পরিবার
ট্রোফোনিয়াস ছিলেন মিনীয়দের ও অর্কোমেনাসের রাজা আরগিনাসের পুত্র, এবং অ্যাগামিডিসের ভাই। কিন্তু অ্যাপোলোকে তার স্বর্গীয় পিতা বলা হয়।
পুরাণ
থাম্ব|ট্রফোনিও (ট্রফনিয়াস (Τροφώνιος), হিস্টোরিয়া দেওরাম ফাতিডিকোরাম, জেনেভা, ১৬৬৫)।
অ্যাপোলো মন্দির
অ্যাপোলোকে উদ্দেশ্য করা হোমারীয় স্তবগান অনুসারে, তিনি অ্যাগামিডিসের সাথে ডেলফির ওরাকলে অ্যাপোলোর মন্দিরটি নির্মাণ করেন। নির্মাণ শেষ হয়ে গেলে ওরাকল এই ভাইদেরকে ছয় দিনের জন্য যা কিছু কামনা করার করতে বলেন, ৭ম দিনে তাদের সর্বোত্তম ইচ্ছাটি পুরণ করা হবে। তারা তাই করেন এবং ৭ম দিনে তাদের মৃতদেহ পাওয়া যায়। মেনান্ডারের প্রবাদ, "ঈশ্বর যাদেরকে ভালোবাসেন তাদেরকে তরুণ অবস্থাতেই তুলে নেন"-এই ঘটনাটি থেকেই আসে।
কিং হাইরিয়াসের কোষাগার
পসানিয়াসের একটি বিকল্প গল্প অনুসারে, তারা বিওটিয়ার রাজা হিরিয়াসের জন্যে একটি গুপ্ত কোষাগার নির্মাণ করেছিলেন যার গুপ্তপথ কেবল তারাই জানতেন। এই গুপ্তপথ দিয়ে ঢুকে তারা হিরিয়াসের সম্পর চুরি করতেন। রাজা এটা জানতেন কিন্তু চোরকে চিনতেন ন। এরফলে তিনি একটি ফাঁদ পাতেন। অ্যাগামিডিস সেই ফাঁদে পা দেন, ট্রোফোনিয়াস তাই তার মাথা কেটে নেন যাতে হিরিয়াস চোরকে চিনতে না পারেন। তারপর তিনি চিরতরে লিভেডিয়া (বা লেবাডিয়া) এর গুহাই পালিয়ে যান ও উধাও হয়ে যান।
লিভাডীয়রা ট্রোফোনিয়াসের গুহাটি সম্পর্কে জানতেননা, কিন্তু তারা প্লেগের স্বীকার হলে ডেলফির ওরাকলের ভবিষ্যদ্বক্তার কাছে শলা নিতে এলে সেখানকার পিথিয়া তাদেরকে বলেন, একজন বেনামী বীর তার প্রতি অবহেলার জন্য তাদের প্রতি রাগান্বিত, আর তাই তাদেরকে তার সমাধি খুঁজে বের করে তার পূজা করতে হবে। কয়েকবার সমাধিটি খোঁজার প্রচেষ্টার পরও একে খুঁজে পাওয়া গেল না, প্লেগ রোগের সংকটের সুরাহা হল না। একদা এক রাখাল বালক মৌমাছিদের সারিকে অনুসরণ করতে করতে দেখে তারা মধুর দিকে না গিয়ে মাটির একটি গর্তের দিকে যাচ্ছে। সেখানে গিয়ে বালকটি ট্রোফোনিয়াসের সমাধিটি খুঁজে পান, এরপর লিভেডিয়ার প্লেগ রোগের অবসান ঘটে এবং স্থানটি একটি বিখ্যাত ওরাকলে পরিণত হয়।
অন্যান্য কাহিনী
ইউরিপিডিস লিখিত আয়ন -এ নিঃসন্তান জুথাস ডেলফিতে যাবার পথে ট্রোফোনিয়াসের কাছ থেকে পরামর্শ নেন।
গ্রিসের শেষ প্রাচীনকাল বা লেট এন্টিকুইটির কিংবদন্তি বুদ্ধিমান, জ্ঞানী এবং ভবিষ্যৎদ্রষ্টা অ্যাপোলোনিয়াস অফ টায়ানা একবার সেই মন্দিরে যান এবং আবিষ্কার করেন ট্রোফোনিয়াস ছিলেন পিথাগোরীয় নীতিসমূহের প্রবক্তা।
কাল্ট
পসানিয়াস তার বিওটিয়া সম্পর্কিত নথিতে (৯.৩৯), ট্রোফোনিয়াসের কাল্ট সম্পর্কে বিস্তারিত লিখেছেন। যেই ওরাকলের পরামর্শ নিতে চাইত তাকেই কিছুদিনের জন্য একটি নির্দিষ্ট বাড়িতে বাস করতে হত, সেখানকার হারক্রিনা বা এরকিনা নদীতে স্নান করতে হত এবং উৎসর্গীকৃত মাংস খেতে হত। এরপর দিনের বেলায় তাকে ধারাবাহিকভাবে ক্রোনাস, অ্যাপোলো, জিউস, হেরা, দেমেতের, ইউরোপা সহ বিভিন্ন দেবদেবীর উদ্দেশ্যে উৎসর্গ করতে হত। রাতের বেলায় তাকে আগামিডিস এর সাথে সম্পর্কিত পবিত্র গুহায় একটি ভেড়াকে ছুড়ে দিতে হত, লেথে ও নেমোসাইনে নামক দুটো নদীর জল পান করতে হত, এবং তারপর গুহাটিতে নেমে আসতে হত। সেখানে বেশিরভাগ পরামর্শগ্রহীতা তাদের হতবুদ্ধি ও ভীত হয়ে যায় এবং উপরে উঠে এসে সম্পূর্ণ অভিজ্ঞতাই ভুলে যায়।
এরপরে, পরামর্শগ্রহীতাগণ নেমোসাইনের চেয়ারে বসেন, যেখানে মন্দিরের পুরোহিতগণ তাদের প্রলাপ শোনেন এবং তা থেকে তাদের জন্য ভবিষ্যদ্বাণী রচনা করেন।
ধ্রুপদী ঐতিহ্যে
"প্রচণ্ড ভয়ে ভোগা" প্রকাশে "ট্রফোনিওসের গুহায় নামা" প্রবাদটি প্রচলিত হয়ে যায়। এরিস্টোফেনিসের "ক্লাউডস" এ এটির ব্যবহার হয়।
হেরাক্লিডেস পন্টিকাস সহ একাধিক প্রাচীন দার্শনিক ট্রোফোনিয়াসের উপাসক সম্প্রদায় বিষয়ে উল্লেখ করেছেন যা এখন হারিয়ে গেছে। ধ্রুপদী পণ্ডিতদের কাছে ট্রোফোনিয়াস আগ্রহের বিষয় ছিল কারণ লেথে ও নেমোসাইনের সাথে প্লেটোর রিপাবলিকের শেষের দিকে 'এর' এর পুরাণ, সোনার পাতা সমেত অর্ফীয় অন্তেষ্টিক্রিয়ার সাথে সম্পর্কিত খোদাইসমূহ এবং হেসিয়ডের থিওগনিতে উল্লিখিত স্মৃতি ও ভুলে যাওয়া সম্পর্কিত বিভিন্ন অনুচ্ছেদের সাথে লেথে ও নেমোসাইনের ঘনিষ্ঠ সমান্তরালতা ছিল। দ্য হেলফায়ার ক্লাব তাদের পানভোজনোৎসব পরিচালনার জন্য অশ্লীল দেয়াল চিত্রের মাধ্যমে একবার "ট্রোফোনিয়াসের গুহা" এর পুনর্নির্মাণ করেছিল। দার্শনিক ফ্রিডরিখ নিৎশে তার "ডেব্রেক" এর ভূমিকায় তার নৈতিক পূর্বসংস্কারের পাতালে তার শ্রমকে পরোক্ষভাবে প্রকাশের জন্য নিজেকে "ট্রোফোনিয়াস" হিসেবে উল্লেখ করেন।
প্রভাস রায়
প্রভাস রায় (ইংরাজী: Pravas Roy ) (জন্ম- ১৪ এপ্রিল,১৯০৭ - মৃত্যু- ২৩ মে, ১৯৯১)  স্বদেশী ও খিলাফত আন্দোলনে যুক্ত রাজনৈতিক ব্যক্তিত্ব ।